open-index/open-wikipedia-markdown huggingface dataset:
Fredrik August III av Sachsen

**Fredrik August III av Sachsen** (født 25. mai 1865 i Dresden, død 18. februar 1932 i Sibyllenort), med det fulle navnet Johann Ludwig Karl Gustav Gregor Philipp, var den siste kongen av kongeriket Sachsen fra 15. oktober 1904 til 13. november 1918 og medlem av Huset Wettin.

## Liv og virke
Fredrik August var sønn av Georg av Sachsen og hans kone prinsesse prinsesse Maria Anna av Portugal.

Han var en eldre bror av prinsesse Maria Josepha av Sachsen. Hans fettere og kusiner på morssiden omfattet blant annet Karl I av Portugal, Afonso Henriques av Portugal, Wilhelm von Hohenzollern og Ferdinand I av Romania.

Fredrik August tjenestegjorde i den kongelige saksiske hær før han ble konge, og ble senere forfremmet til Generalfeltmarskalk. Han abdiserte som konge den 13. november 1918, etter at det tyske rike tapte under første verdenskrig. Han mottok Jernkorset i begge klasser for sin innsats i krigen.

Han døde i Sibyllenort i Nedre Schlesien og ble gravlagt i Dresden.

## Referanser


## Eksterne lenker
*
Li Chunfeng

**Li Chunfeng** (tradisjonell kinesisk: 李淳風, forenklet kinesisk: 李淳风, pinyin: *Lǐ Chúnfèng*, Wade-Giles: *Li Ch'un-feng*, født 602 i det som nå er Baoji i provinsen Shaanxi i Kina, død 670 i Chang'an) var en kinesisk matematiker, astronom og historiker under Sui- og Tang-dynastiene. Han ble utnevnt til det keiserlige astronomibyrå for å hjelpe til med en kalenderreform. Etterhvert steg han til å bli nestsjef der, og utarbeidet Linde-kalenderen.

## Referanser


## Litteratur
* John J. O’Connor, Edmund F. Robertson: «Li Chunfeng». I: *MacTutor History of Mathematics archive*.
Xi Zezong

**Xi Zezong** (tradisjonell kinesisk: 席澤宗, forenklet kinesisk: 席泽宗, pinyin: *Xí Zézōng*, født 6. juni 1927 i fylket Yuanqu i provinsen Shanxi i Kina, død 27. desember 2008 i Beijing) var en kinesisk astronomihistoriker. Han er kjent for å ha påvist at Jupiters måne Ganymedes var blitt observert i antikken av den kinesiske astronom Gan De, lenge før den var kjent for vestlig astronomi.
Qian Xuesen

**Qian Xuesen** (forenklet kinesisk: 钱学森; tradisjonell kinesisk: 錢學森; pinyin:* Qián Xuésēn*; Wade–Giles: *Ch'ien Hsüeh-sên*, født 11. desember 1911 i Hangzhou i Kina, død 31. oktober 2009 i Beijing) var en kinesisk vitenskapsmann som var aktiv i både USAs og Folkerepublikken Kinas missilprogram.

Qian studerte først ved Jiaotong-universitetet i Shanghai, der han tok en eksamen i maskinteknikk i 1934. Han kom til USA i 1936 for å studere ved California Institute of Technology, der han fikk sin doktorseksamen i 1939. Etter at han hadde undervist ved Caltech og Massachusetts Institute of Technology, ble han ansatt av USAs krigsprogram, og bestod den nødvendige sikkerhetsklareringen.

Han ble i 1943 en av grunnleggerne av Jet Propulsion Laboratory, som arbeidet med å utvikle våpen mot det tyske V2-programmet. Etter annen verdenskrigs slutt ble han sendt til Tyskland av USAs regjering, for å intervjue og lære av tyske vitenskapsmenn som Wernher von Braun og Adolf Busemann. Etter sin tilbakekomst til USA i 1949, ble Qian anklaget for kommunistiske sympatier. Han ble fengslet, og ble løslatt først i 1955 i bytte mot amerikanske krigsfanger fra Koreakrigen.

Etter hjemkomsten til Kina ble han engasjert i statens rakett- og missilprogram, og han ble medlem av Kinas kommunistiske parti i 1958. Han anses også som det kinesiske romfartsprogrammets far.

I 1980-årene ble Qian kjent som en varm talsmann for Qi Gong, som etter hans mening kunne videreutvikles med hjelp av marxistisk filosofi.

## Referanser


## Eksterne lenker
* 
*
Jade North

**Jade Bronson North** (født 7. januar 1982 i Taree, New South Wales, Australia) er en australsk landslagsspiller i fotball. Han spiller for FC Tokyo og spilte en kort periode i 2010 for Tromsø.

North signerte for Tromsø i februar 2010 en halvårskontrakt for å erstatte langtidsskadde Kevin Larsen. Han gikk deretter til Wellington Phoenix FC og deretter videre til FC Tokyo.

Han har i sin karriere i tillegg spilt for sørkoreanske Incheon United, samt de australske klubbene Brisbane Strikers, Sydney Olympic, Perth Glory og Newcastle United Jets.

Jade Bronson North har 28 A-landslagskamper for Australia, samt 40 landskamper for ungdomslandslagene (U17, U20 og U23).

## Referanser


## Eksterne lenker
*
Hamophthiriidae

* *[[Hamophthirius galeopitheci]]*

**Hamophthiriidae** er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Det er bare kjent én art, som lever på skjermflygere.

## Utseende
En middelsstor (lengde 1,7-2,5 mm), gulaktig, flat lus, nokså avlang med korte bein. Hodet er kraftig sklerotisert (hardt) foran. Antennene består av tre ledd, det innerste av disse er kraftig oppsvulmet og har en krok ytterst. Hodet har flere skarpe pigger.

## Liv og utvikling
Den eneste kjente arten lever bare på den lille pattedyr-ordenen skjermflygere. 

## Utbredelse
Lusenes utbredelse følger vertsdyrene, og følgelig forekommer denne familien bare i et område av Sørøst-Asia der skjermflygerne lever, med hovedvekt på Filippinene, Malaysia og Borneo. 

## Systematisk inndeling

* Insekter (Ectognatha)
** Vingede insekter (Pterygota)
*** Lus (Psocodea)
**** Pels- og fjærlus (Phthiraptera) 
***** underorden Sugende lus, Anoplura
****** familie Hamophthiriidae Johnson, 1969
******* *[[Hamophthirius galeopitheci]]* Mjöberg, 1925

## Kilder
* Tree of life – Hamophthtiriidae, med liste over slektene
* Fauna Europaea, utbredelsesdatabase over europeiske dyr 
* Kort beskrivelse av ''Hamophthirius galeopitheci''

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)
Wada-test

**Wada-test** er en testprosedyre som anvendes for å fastslå lokalisering av språkfunksjoner og hukommelsesfunksjoner i de to hjernehalvdelene. Wada-test kan være aktuelt når man planlegger nevrokirurgiske inngrep i hjernen og hvor nevrokirurgen ønsker å planlegge inngrepet slik at det kan foretas med minst mulig risiko for å ramme viktige hjernefunksjoner. Prosedyren anvendes oftest ved hjernekirurgi ved epilepsi, men kan også være aktuell ved tumor-kirurgi. Man bedøver hver hjernehalvdel separat, mens pasienten er våken og kontaktbar. Man kan da fastslå om den ikke-bedøvde hjernehalvdelen kan ivareta språkfunksjoner og hukommelsesfunksjoner på tilfredsstillende måte uten medvirkning fra den bedøvde hjernehalvdelen. 

Separat anestesi av hjernehalvdelene utføres ved å injisere en lav dose av et hurtigvirkende barbiturat i den ene hjernehalvdelens blodforsyning, oftest i halspulsårens forsyningsområde. Undersøkelsen gjennomføres som oftest av klinisk nevropsykolog i samarbeid med nevroradiolog. 

Denne undersøkelsen har vært i bruk internasjonalt siden slutten av 1940-årene og anvendes fremdeles, men har i en viss utstrekning blitt erstattet av funksjonelle hjerneavbildningsteknikker som ikke innebærer invasive prosedyrer. 

Denne testprosedyren har fått sitt navn fra nevrologen Juhn Atsushi Wada som introduserte denne metoden.
Taree

**Taree** er en by i New South Wales, Australia. 

Taree ble grunnlagt i 1831 av William Wynter, og har nå vokst til en by med om lag 20&nbsp;000 innbyggere. Byen ligger 16 km fra kysten, og 317 km nord for Sydney.
Possession Islands

**Possession Islands** er en gruppe på ni små øyer og holmer som strekker seg over ca. 11 kilometer i den vestlige delen av Rosshavet i Antarktis, åtte kilometer sørøst for Cape McCormick i Victoria Land. Possession Islands ble navngitt av James Clark Ross til minne om det britiske flagget hans ekspedisjon plantet her 12. januar 1841.

Den største av øyene er **Possession Island**, en tre kilometer lang klippeøy lengst i nordvest. Foyn Island er den nest største av øyene.

## Referanser
Vazelina Bilopphøggers Show

***Vazelina Bilopphøggers Show*** er en underholdningsvideo gitt av Vazelina Bilopphøggers i 1982. Dette er gruppas første utgivelse på video.

## Sporliste

# Østbys gammaldans 
# Slitin i knea
# På magan bak en sten 
# I snertingdalen 
# Høgg-A-Billy boogie 
# Fin som en præst
# Værmeldingsstubben 
# Boller og horn 
# Kysse med meg 
# Mann fra hadeland 
# Borghild 
# Limousinen 

## Vazelina Bilopphøggers

* Viggo Sandvik – sang, trekkspill, trompet, kor, skuespiller
* Arnulf Paulsen – trommeslager, kor, skuespiller
* Eldar Vågan – gitarer, låtskriver, kor, vokal, skuespiller, piano
* Jan Einar Johnsen – kor, piano, skuespiller og den fulle mannen på Håkons hall 
* Rune Endal – bassist, kor, skuespiller
Rett og slett!

***Rett og slett!*** er en norsk musikk-DVD utgitt av Vazelina Bilopphøggers i 2004. Den ble skrevet og regissert av Odd Ragnar Lund og Vazelina Bilopphøggers.

## Sporliste

# «El Daro»
# «Vond rygg, såre knoker» 
# «Åbbor» 
# «En glad og trivelig dag» (skrevet *En glad og lykkelig dag* på inlay)
# «Spikre paller (It's My Party)» – anno 1990
# «Kenneth Ødegård» 
# «Traktor med henger» 
# «Lada tel Hønefoss» 
# «Grønne gummistøvler» 
# «Da var det schäferen beit!» – anno 1989
# «Kan du låne bort et frottehåndkle» 
# «Blå lys» (ikke inkludert på inlay)
# «Skinnmagre høner» 
# «Raufoss Elvis» 
# «Sjømannsbruden»
# «Feil side ta Mjøsa»
 
*En glad og trivelig dag* og *Kenneth Ødegård* er tatt fra CDen *[[Hei sveis!|20 Års Jubileum! Vazelina Bilopphøggers RS]]* (Universal 159 364-2) som ble gitt ut i 2000.

## Bandet anno 2004

* Viggo Sandvik – vokalist, trompet, trekkspill, kor 
* Eldar Vågan – vokal, gitarer, kor, låtskriver, klapp, cello
* Jan Einar Johnsen – saxofon, trekkspill, vokal, kor, piano, klapp
* Arnulf Paulsen – trommer, kor

## Utgivelser
* Norske Rackgrossister A/S: VAZ 04F1 (2004)

## Referanser
Fredrik Aukland

**Fredrik Aukland** (født 1978) er en norsk langrennstrener fra Tønsberg. Han var trener for sveitseren Dario Cologna fram til slutten av sesongen 2009-2010 og er trener for Team Centric. Han er broren til langrennsløperne Anders Aukland og Jørgen Aukland. Aukland startet høsten 2011 som rektor på Wang Toppidrett i Tønsberg. Han jobber også som ekspertkommentator i langrenn for NRK.

Fredrik Aukland har tidligere vært juniorlandslagssjef og jobbet med utøvere som Tord Asle Gjerdalen, Øystein Pettersen, Simen Østensen og Martin Johnsrud Sundby i Team Manpower.
Han var også landslagssjef for de sveitsiske herreløperne, personlig trener for blant andre Marthe Kristoffersen og Therese Johaug, og treningsansvarlig i Team Xtra Personell.

## Referanser


## Eksterne lenker
*
Hurtigløp på skøyter under Vinter-OL 2006 – 5000 meter kvinner

**5000 meter kvinner** var en øvelse i hurtigløp på skøyter under Vinter-OL 2006 og ble avholdt i Oval Lingotto i Torino, Italia den 25. februar 2006. 

16 skøyteløpere fra 10 nasjoner deltok i konkurransen.

## Rekorder
Før konkurransen var gjeldende verdensrekord og olympisk rekord:

Det ble ikke satt verken ny olympisk rekord eller verdensrekord under konkurransen.

## Resultater

## Referanser

## Eksterne lenker
* 
* Speed Skating at the 2006 Torino Winter Games: Women's 5,000 metres  Resultater på Sports-Reference.com
*  [result: Olympic Winter Games 2006 · Ladies · 5.000 Meter](https://web.archive.org/web/20150924180534/http://www.speedskatingnews.info/en/results/?eventresultID=18503 Distance) Resultater på SpeedSkatingNews.info
*   Results of the 2006 Olympic Winter Games 5000 meters Women.
*  Results Olympic Games 2005/2006 Ladies - 5000m : 25 Feb 2006 - Torino på www.ISU.html.infostradasports.com
*  Speed Skating - 2006 Olympic Games - Results Women's 5000 m - 25th February på The-Sports.org
Ramstadslottet

**Ramstadslottet** er en ås i Rælingen kommune i Akershus. Det har en høyde på 394 meter over havet og er Østmarkas tredje høyeste topp. Et 2,1 kvadratkilometer stort område rundt toppen ble i 2001 fredet som Ramstadslottet naturreservat. Området, som også omfatter Barlindåsen, har tre lokaliteter med urskogliknende skog og sjeldne arter. Like ved står også ett av Østmarkas største grantrær.

## Bildegalleri

Ramstadslottet nord.JPG|Utsikt mot nordvest. 
Ramstadslottet sørøst.JPG|Utsikt mot sørøst. 
Ramstadslottet mot Barlindåsen.JPG|Mot Barlindåsen. 


## Referanser




## Eksterne lenker
* Ramstadslottet som post til Kjentmannsmerket
Sandra Hovland

**Sandra Daniore Hovland** (født 8. mars 1962 i Italia) er en italiensk-norsk næringslivsleder.

Hovland er cand.mag. fra Universitetet i Oslo, MBA fra Handelshøyskolen BI, og har tidligere studert i Storbritannia. Hun har også en idrettskarrière bak seg, som stuper og svømmer på det italienske juniorlandslaget, og har deltatt i prøve-OL.

Etter studiene arbeidet hun i Bankenes Betalingssentral, Norske Shell og Coopers & Lybrand. Fra 1998 til 2004 var Hovland administrerende direktør i American Express Corporate Travel.

Etter dette tiltrådte hun rollen som «turistdirektør» i Innovasjon Norge, en rolle som av *[[Dagbladet]]* er beskrevet som «en av de mest innflytelsesrike i norsk reiseliv». I 2006 gikk hun av fra stillingen, som ble overtatt av Per-Arne Tuftin. Hovland gikk da til stillingen som direktør i strategiavdelingen. I 2008 ble hun hentet inn til Nordea hvor hun ble i seks år, blant annet som nordisk direktør i Nordea. I april 2014 tiltrådte hun stillingen som salgs- og markedsdirektør i KPMG.

## Referanser
Valget i Tyskland november 1932

**Valget i Tyskland november 1932** ble avviklet 6. november 1932 for å velge representanter til Riksdagen i Weimarrepublikken. Resultatet ble en liten tilbakegang for NSDAP (Hitlers naziparti), og en liten framgang for KPD (Thälmanns kommunister) og DNVP (Det tysknasjonale folkepartiet) i forhold til valget samme sommer, riksdagsvalget 31. juli da de antidemokratiske nazistene og kommunistene til sammen fikk flertall og gjorde det vanskelig å styre. NSDAP forble det største enkeltpartiet, men alliansen mellom sosialdemokratene SPD og kommunistene forble den største gruppen.

## Resultater

Neste riksdagsvalg ble holdt allerede 5. mars 1933, etter at nazistenes hadde overtatt makten og begrenset ytringsfriheten og antall partier. Novembervalget 1932 ble dermed det siste valget som ble avviklet på en forholdsvis demokratisk måte for hele landet fram til Tysklands gjenforening i 199O.

## Se også
* Presidentvalget i Tyskland 13. mars og 10. april 1932
* Riksdagsvalget i Tyskland 31. juli 1932
* Riksdagsvalget i Tyskland 5. mars 1933

## Bakgrunnen for valget
På grunn av manglende parlamentarisk flertall etter riksdagsvalget 3. juli samme år bestemte rikskansleren Franz von Papen seg for å oppløse riksdagen og skrive ut nyvalg. I julivalget fikk NSDAP 37,2 % av stemmene og ble med det det klart største partiet, i stor grad ved hjelp av manipulasjon og terrorisering av politiske motstandere. Også de sovjetvennlige kommunistene, KPD, gjorde et godt valg og fikk 100 mandater i riksdagen.

På bakgrunn av det sterke valget krevde Hitler politisk innflytelse og ville at rikspresident Paul von Hindenburg, som var motstander av nasjonalsosialistene, skulle utpeke ham til rikskansler. Dette nektet Hindenburg 6. august. Siden det fortsatt ikke var noe klart flertall i riksdagen, ble det utskrevet nok et valg, med håp om at noen endelig skulle få flertall.

I valget 6. november gikk NSDAP tilbake med 4 prosentpoeng. Partiet var likevel størst med 33 % av stemmene. Papen gikk av og ble etterfulgt av Kurt von Schleicher 3. desember. Schleicher greide heller ikke å samle et styringsdyktig flertall i riksdagen.

I januar 1933 møttes Papen, Hitler og Kurt von Schröder for å finne en løsning på den politiske krisen. Etter forhandlinger ble Adolf Hitler 30. januar utnevnt til Tysklands rikskansler, i det som blir kalt *[[Machtergreifung]]*.
Valget i Tyskland 1933

**Valget i Tyskland 1933** som ble avholdt 5. mars dette året, var det åttende riksdagsvalget under Weimarrepublikken. Valget ble ikke fritt gjennomført, idet en rekke demokratiske rettigheter som ytrings- og pressefriheten, var innskrenket. Det var det siste riksdagsvalget som foregikk med flere partier.

Valget foregikk kort tid etter Riksdagsbrannen (natta mellom 27. og 28. februar). Adolf Hitler fikk deretter president Paul von Hindenburg til å undertegne Riksdagsbrannforordningen. Denne innebar opphevelse av en rekke demokratiske rettigheter nedfelt i Weimarforfatningen. Det ble blant annet innført innskrenkninger i den personlige frihet, ytringsfriheten, pressefriheten og forenings- og forsamlingsfriheten. Videre ble en rekke politikere arrestert rett før valget, som ble overvåket av SS, SA og Stahlhelm. Til tross for dette, fikk NSDAP en langt lavere framgang i valgene enn hva som var forventet på forhånd, som var rent flertall. 

En følge av valget var at NSDAP fikk presset igjennom Nasjonalsosialistenes fullmaktslov som i realiteten gjorde Hitler til diktator.

## Resultat

## Fotnoter


## Referanser
Fritt vilt (album)

***Fritt vilt*** er et musikkalbum utgitt av Blått & Rått i februar . Albumet fikk terningkast 3 av VG.

## Sporliste
# «Fritt vilt» (Kaspersen) 2:59
# «Lang vei» (Kaspersen/Fjeldstad/Hansen) 4:24
# «Villdyr» (Kaspersen) 4:12
# «Gud har en plan» (Amundsen/Kaspersen) 3:29
# «Bare ei som eg kjenne» (Kaspersen) 3:28
# «Flyvende hollender» (Amundsen/Kaspersen) 2:51
# «Ingenmannsland» (Alertsen/Kaspersen) 3:04
# «Flukt» (Kaspersen) 3:57
# «Victoriahavn 2004» (Kaspersen) 4:08
# «Dama hadde blues» (Kaspersen) 3:23
# «Høstjevndøgn» (Alertsen/Kaspersen) 3:19
# «Johnny Gitar» (Winter/Kaspersen) 2:45
# «Polarstjerna» (Kaspersen) 3:04

## Medvirkende
### Blått & Rått
* Svein Kaspersen – vokalist, gitar, munnspill, låtskriver
* Ronald Alertsen – bassist, kor, arrangement, miks, låtskriver
* Steinar Steffensen – gitarist 
* Knut Amundsen – trommer, gitar, kor, låtskriver

### Andre medvirkende
* Are Simonsen – piano, gitarer, tamburin, loop, moog, arrangement, mastering, miks, produsent
* Odd Andreas Tofteng – B3, gitar, piano, arrangement
* Thomas Ferngren – mastering
* Kjell Eirik Jakobsen – coverdesign
* John Henry Storhaug – foto
* Cato Fjeldstad - låtskriver
* Hans Roald Hansen - låtskriver

## Referanser


## Eksterne lenker
*
Christlich-Sozialer Volksdienst

**Christlich-Sozialer Volksdienst** («Den kristelig-sosiale folketjeneste») var et protestantisk, konservativt politisk parti i Weimar-republikkens Tyskland. Partiet ble stiftet i desember 1929 på bakgrunn av misnøye blant annet med Deutschnationale Volkspartei. Partiet stilte første gang til valg i valget 14. september 1930.

Partiet profilerte seg som et protestantisk alternativ til det katolske Deutsche Zentrumspartei og ble hovedsakelig støttet av den protestantiske middelklassen.

Partiet ble oppløst etter den nasjonalsosialistiske maktovertakelsen i 1933.

Den senere presidenten i Vest-Tyskland, Gustav Heinemann var medlem av partiet.

## Valgresultater

## Referanser
Høyoktan

***Høyoktan*** er en samleplate utgitt av Blått & Rått i 2008. De to første låtene på albumet er nye.

## Sporliste
# «Tornerose» (Kaspersen/Fjeldstad/Amundsen) 3:46 (*[[Høyoktan]]*)
# «Høyoktan» (Kaspersen) 3:55 (*[[Høyoktan]]*)
# «Oppned» (Kaspersen/Fjeldstad) 4:33 (*[[Oppned]]*)
# «Gud har en plan» (Amundsen/Kaspersen) 3:36 (*[[Fritt vilt (album)|Fritt vilt]]*)
# «Hvite engel» (Kaspersen) 4:26 (*[[Hvite engel]]*)
# «Jernbanespor» (Kaspersen) 3:02 (*[[Blått & Rått]]*)
# «Blues for Brian Jones» (Kaspersen) 3:58 (*[[Vanvittige tider]]*)
# «Fritt vilt» (Kaspersen) 3:00 (*[[Fritt vilt (album)|Fritt vilt]]*)
# «Svart & hvitt» (Alertsen/Kaspersen) 2:11 (*[[Oppned]]*)
# «Fimbulvinter» (Kaspersen) 4:04 (*[[Blått & Rått]]*)
# «Villdyr» (Kaspersen) 4:12 (*[[Fritt vilt (album)|Fritt vilt]]*)
# «En annen dag» (Kaspersen) 3:35 (*[[Vanvittige tider]]*)
# «Natt-turne» (Kaspersen/Fjeldstad) 3:08 (*[[Vanvittige tider]]*)
# «Regulator» (Kaspersen/Brændeland) 3:22 (*[[Vanvittige tider]]*)
# «Flukt» (Kaspersen) 3:57 (*[[Fritt vilt (album)|Fritt vilt]]*)
# «Båten» (Kaspersen) 4:03 (*[[Vanvittige tider]]*)
# «Nytt liv» (Kaspersen) 3:08 (*[[Oppned]]*)
# «Så lenge det er liv» (Kaspersen/Fjeldstad) 3:23 (*[[Vanvittige tider]]*)

## Medvirkende
### Blått & Rått
* Svein Kaspersen – sang, trøorgel, gitar,  munnspill, låtskriver
* Ronald Alertsen – bass, kor, miks, produsent, låtskriver
* Knut Amundsen – trommer ak. gitar sang, låtskriver
* Steinar Steffensen – gitar 

### Andre medvirkende
* Are Simonsen – gitar, piano, loop, moog, produsent, miksing
* Odd Andreas Tofteng - piano, orgel, trøorgel, B3, strykearrangement 
* Ivar Christensen - trommer, perkusjon
* Kurt Jenssen - slidegitar
* Børge Petersen-Øverleir - gitar
* Geir Tømmerberg - trekkspill
* Jøran Berthinussen – produsent
* Håvard Christensen – mastering 
* Helge Jørgensen – foto
Lasse Valdal

**Lasse Halvorsen Valdal** (født 23. oktober 1981) er en norsk skuespiller fra Nesodden.

Valdal er utdannet ved Statens teaterhøgskole (KHIO), der han gikk fra 2002 til 2005. Han har etter dette medvirket i flere større og mindre teateroppsetninger, filmer og TV-produksjoner. 

## Repertoar (utvalg)

### Film

### Teater

### TV

## Referanser


## Eksterne lenker
* 
* Lasse Valdal hos Filmfront
American VI: Ain’t No Grave

***American VI: Ain't No Grave*** er et posthumt album av Johnny Cash, utgitt 23. februar 2010, tre dager før Cash ville ha fylt 78 år. Musikken på dette albumet kommer fra den samme studioperioden som *[[American V: A Hundred Highways]]*.

## Sporliste
#«Ain't No Grave (Gonna Hold This Body Down)» (Claude Ely)&nbsp;– 2:53
#«Redemption Day» (Sheryl Crow)&nbsp;– 4:22
#«For the Good Times» (Kris Kristofferson)&nbsp;– 3:22
#«I Corinthians 15:55» (Johnny Cash)&nbsp;– 3:38
#«Can't Help but Wonder Where I'm Bound» (Tom Paxton)&nbsp;– 3:26
#«A Satisfied Mind» (Red Hayes, Jack Rhodes)&nbsp;– 2:48
#«I Don't Hurt Anymore» (Don Robertson, Walter E. Rollins)&nbsp;– 2:45
#«Cool Water» (Bob Nolan)&nbsp;– 2:53
#«Last Night I Had the Strangest Dream» (Ed McCurdy)&nbsp;– 3:14
#«Aloha Oe» (Queen Lili'uokalani)&nbsp;– 3:00

## Medvirkende
*Johnny Cash&nbsp;– sang, gitar
*Scott Avett&nbsp;– banjo på «Ain't No Grave»
*Seth Avett&nbsp;– skritt og lenker på «Ain't No Grave»
*Mike Campbell&nbsp;– gitar
*Smokey Hormel&nbsp;– gitar
*Jonny Polonsky&nbsp;– gitar
*Matt Sweeney&nbsp;– gitar
*Benmont Tench&nbsp;– piano, cembalo, orgel
Slaget om Filippinene (1944–45)

**Slaget om Filippinene 1944–45** eller **Filippinene-felttoget 1944–5** var et felttog som fant sted på Filippinene under Stillehavskrigen under andre verdenskrig. Allierte styrker invaderte Filippinene for å befri landet fra den japanske okkupasjonen som hadde vart fra landet ble invadert av Japan etter det allierte nederlaget i det første slaget om Filippinene i 1941 og 1942. Den allierte invasjonen begynte 20. oktober 1944, og fiendtlighetene kom til å vare helt fram til krigens slutt.

## Bakgrunn
Invasjonen av Filippinene var omstridt, både i samtiden og av historikere. Grunnet amerikanernes okkupasjon av Marianene hadde de flybaser for å bombe Japan, i tillegg bidro deres undervannsbåter til en effektiv blokade. Følgelig var det gode argumenter for å ignorere de japanske styrkene Filippinene, de ville ikke kunne påvirke krigens sluttkamp i og rundt Japan. Den amerikanske generalen Douglas MacArthur var imidlertid bestemt på å erobre øygruppen, og grunnet stor offentlig støtte i USA var det vanskelig for den amerikanske ledelsen å motsette seg det.

## Referanser


## Kilder

* Hasting, Max, *Helvete brøt løs: Verden i krig 1939–1945*, Font forlag 2012 ISBN 978-82-8169-210-7

## Eksterne lenker
*
Kyssing e hæsli…

***Kyssing e hæsli...*** er et musikkalbum utgitt av Rasmus og Verdens Beste Band i . For albumet fikk de Spellemannprisen 2007 i klassen barneplate.

## Sporliste
# «Kyssing e hæsli» 
# «Sommerferiyeah» 
# «Tante på Tustna» 
# «Magda Mikalsen» 
# «Såpeboblesangen» 
# «Bare se, men ikke røre» 
# «Sovemedisin» 
# «Farmor og mormor» 
# «Sylfrekke Vibekke» 
# «Bekken» 
# «Svart og hvitt» 
# «Tuba i nesen» 

## Referanser


## Eksterne lenker
*
Manx Electricity Authority

**Manx Electricity Authority** (mansk *Lught-reill Lectraghys Manninagh*, norsk *Mansk myndighet for elektrisitetstjenester*) er en statlig krafttjeneste som genererer og skaffer kraft i form av elektrisitet på Man.

Man får strøm via en undersjøisk kraftkabel fra Storbritannia. Denne er på rundt 104&nbsp;km og den lengste kabelen i verden. Den ble lagt ut i 1999 mellom Bispham i Bristol og Douglas Head utenfor hovedstaden Douglas på Man, og var operativ året etter.

## Referanser


## Eksterne lenker
* Manx Electricity Authority
Puppan te pappa

***Puppan te pappa*** er et musikkalbum utgitt av Rasmus og Verdens Beste Band i 2010. For albumet fikk ensemblet Spellemannprisen 2010 i klassen barneplater.

## Sporliste

# «Puppan te pappa» 
# «Husarrest» 
# «Fiskebolla i sjokoladesaus»
# «Lei mæ sangen» 
# «Daniel datt i do» 
# «Mor og far sin sang» 
# «Storeslem» 
# «Gorilla» 
# «Sila sand» 
# «Da klokka klang» 
# «Fyllikan i bakgård'n» 
# «Firkløvervalsen» 
# «Verdens beste band» 

## Eksterne lenker
Hurtigløp på skøyter under Vinter-OL 1948 – 5000 meter herrer

**5 000 meter [[hurtigløp på skøyter]]** var en øvelse under Vinter-OL 1948 som ble avholdt i St. Moritz søndag 1. februar 1948.

40 skøyteløpere fra 14 nasjoner deltok i øvelsen.

## Medaljevinnere

## Rekorder
Dette var gjeldende rekorder verdens og olympisk rekorder før Vinter-OL I 1948.

*(*)* Rekorden ble satt på høy høyde (over 1000 m over havet) på naturis.

Verken verdensrekorden eller den olympiske rekorden ble forbedret under konkurransen.

## Resultater

## Kilder
*  Offisiell olympisk rapport
*  St. Moritz 1948 / Speed Skating / 5000m Men på Olympic.org 
*  Speed Skating at the 1948 Sankt Moritz Winter Games: Men's 5,000 metres  på Sports-reference.com/olympics
*  [result: Olympic Winter Games 1948 · Men · 5.000 Meter](http://speedskatingnews.info/en/results/?eventresultID=890 Distance)  Resultater på SpeedSkatingNews.info
*  Results of the 1948 Olympic Winter Games 5000 meters Men.
*  Results Olympic Games 1947/1948 Men - 5000m : 01 Feb 1948 - St. Moritz på www.ISU.html.infostradasports.com
*  Speed Skating - 1948 Olympic Games - Results Men's 5000 m - 1st February på The-Sports.org
*  

## Eksterne lenker
*
Media Isle of Man

**Media Isle of Man**, tidligere **Isle of Man Newspapers**, er et selskap som utgir nyhetsaviser på Man. Disse avisene er *[[Isle of Man Examiner]]*, *[[Isle of Man Courier]]* og *[[Manx Independent]]*. De er alle ukeaviser.

Selskapet ble tidligere kalt for Isle of Man Courier Group inntil det skiftet navn til Isle of Man Newspapers i 1992. I 2022 skiftet det igjen navn til Media Isle of Man. Selskapet ble tidligere eid av Halifax Courier-gruppen inntil de ble kjøpt ut av Johnston Press i 1994. Selskapets hovedkvarter ligger Publishing House, Peel Road, Douglas.

## Referanser
Fikenblad

**Fikenblad** er en fellesbenevnelse for det som brukes for å dekke over en handling eller et objekt som er støtende eller som en finner det best å skjule av annen årsak. Begrepet er en metafor, som refererer til Adam og Evas bruk av fikenblader til dekning av kjønnsorganene etter at de oppdaget at de var nakne i Edens hage etter å ha spist av frukt fra Kunnskapens tre. Andre dagliguttrykk for samme er skalkeskjul og i større saker dekkoperasjon.

## Historie
I antikkens greske kunst ble mannlig nakenhet, inkludert genitaler, vanlig, men senere kom også den nakne kvinnefigur, og da ble det kvinnelige kjønnsorgan generelt dekket til. Denne tradisjonen fortsatte i antikkens romerske kunst fram til Romerriket ble gjort kristent og heroisk nakenhet forsvant. Under middelalderen var det kun de ulykkelige, og fordømte, som ble framstil nakne. Adam og Eva ble vanligvis framstilt nakne, i henhold til den bibelske beskrivelsen, men dekket av fikenblad eller andre vekster. Det var særlig et trekk ved den nordeuropeiske renessansenkunsten.

Fra rundt 1530 kom det en reaksjon på renessansens frihet og utsvevelse som førte til konsilet i Trient og beslutninger om et antall kunstverker, særlig de i kirker og offentlige steder ble endret for å redusere mengden av nakenhet som ble framstilt. Ofte, som i den berømte hendelsen med Michelangelos store freskomaleri ''Dommedag'' ble det malt på av en annen maler ekstra grener med blader fra nærmeste tre eller svevende tøyflak. Dette har blitt kalt for «fikenbladkampanjen». For frittstående statuer var det ikke like enkelt, og ekstra støpte eller utskårne fikenblad ble forsøkt lagt på statuene, som med gipskopien av Michelangelos *David* i viktorianske London.

Noen kunstverker er blitt avdekket ved restaurering, der bladene falt sammen med smusset som var samlet på billedflaten gjennom hundreårene. Enkelte kunstnere har laget to varianter av sine bilder, som Francisco Goya gjorde med den nakne Maja/den påkledde Maja. Andre foregrep sensuren og malte fikenblader. Da ett av disse skulle vises i viktorianske London, ble det likevel for sikkerhets skyld utstyrt med slør og andre tekstile draperinger.

## Bluferdigheten
Fikenblad er generelt synonymt med bluferdighet:

og:

En amerikansk humorist konstaterte forøvrig at *«kunsten å bære fikenblad uten [[bukseseler]] syntes å ha gått i graven med de gamle grekere»*

## Referanser


## Litteratur
* Berger, John (1978): *Se på billeder*, København: Christians Ejlers' Forlag, s. 49f
* Clark, Kenneth (1956): *The Nude, A Study in Ideal Form*. Princeton University Press. ISBN 0-691-01788-3.
* Kuh, Richard H (1967): ''Foolish Figleaves?: Pornography in and Out of Court'', 2. utg. Macmillan.
Pheromones (album)

***Pheromones*** er debutalbumet til Animal Alpha, utgitt i 2005.

## Sporliste

# «Billy Bob Jackson» 
# «I.R.W.Y.T.D.» 
# «Bundy» 
# «Most Wanted Cowboy» 
# «Catch Me» 
# «101 Ways» 
# «Deep In» 
# «My Droogies» 
# «Bend Over» 
# «Remember the Day»

## Eksterne lenker
*
Isle of Man Examiner

***Isle of Man Examiner*** er en nyhetsavis på Man.

Avisen som er i helformat utkommer hver torsdag og er eid av Isle of Man Newspapers, som er en del av Johnston Press.

Populære emner er blant annet et forretningsbilag i tabloid, Harvey Briggs' kommentar fra landsbygda, og Terry Cringles spalte for tidligere tider. Avisens ukentlige søsteraviser er *[[Isle of Man Courier]]* og *[[Manx Independent]]* (som også er eid av Isle of Man Newspapers).

Examiner startet i 1880 og var øyas mest lest nyhetsavis for det meste av 1900-tallet, og er fortsatt den nyhetsavisen som selger mest på Man.
You Pay for the Whole Seat, But You’ll Only Need the Edge

***You Pay for the Whole Seat, But You'll Only Need the Edge*** er et musikkalbum utgitt av Animal Alpha i 2008.

## Sporliste
# «Pin You All»
# «Master of Disguise» 
# «Fire! Fire! Fire!»
# «Alarm» 
# «Breed Again» 
# «In the Barn» 
# «Even When I'm Wrong I'm Right» 
# «Tricky Threesome» 

## Eksterne lenker
*
Isle of Man Courier

***Isle of Man Courier*** er en gratis ukentlig nyhetsavis på Man. Den er eid av Media Isle of Man (tidligere Isle of Man Newspapers), som er eid av Johnston Press og som dessuten utgir *[[Isle of Man Examiner]]* og *[[Manx Independent]]* på Man.

## Historie
Avisen kan spore sine røtter tilbake til *Ramsey Courier* som ble første gang utgitt i 1884. Avisen sluttet med å ha «Ramsey» i tittelen da den flyttet fra Ramsey til Ridgeway Street i hovedstaden Douglas på 1970-tallet. Dens søsteravis, *Mona's Herald*, gikk inn i det samme tiåret. *Isle of Man Courier* ble overtatt av en annen *Courier*-avis, *Halifax Courier*, og ble da trykket i Yorkshire i England i en periode.

*Isle of Man Courier* ble en gratisavis i 1981. Selskapet tok beslutningen etter at Mans regjering klagde på avisen sulteforet dens reklameinntekter for å favorisere *Isle of Man Examiner* og dens søsteraviser, *Isle of Man Weekly Times* og *Manx Star*. Etter at en streik førte til at *Examiner*, *Isle of Man Times*, *Manx Star* og *Isle of Man Gazette* ble nedlagt i 1987, kjøpte Courier Group begge titlene og *Examiner*s lokaler i Hill Street i Douglas.

Det betød at *Courier* igjen kunne bli trykt på Man. Courier Group relanserte avisen i konkurranse med *Manx Independent* som ble startet av journalister som hadde blitt sparket i løpet av streiken i *Examiner*-gruppen.

Isle of Man Courier Group ble omdøpt til Isle of Man Newspapers noen få år senere etter at selskapet hadde absorbert *Examiner*. *Manx Independent* klarte seg ikke og gikk inn i 1993 og ble da kjøpt av Isle of Man Newspapers og relansert som en ukentlig nyhetsavis. I 2022 endret selskapet navn til Media Isle of Man.

## Referanser
Hilde Haraldsen Sveen

**Hilde Haraldsen Sveen** (født 4. juni 1965) er en norsk sopran. Hun arbeider som professor ved Griegakademiet institutt for musikk ved Universitetet i Bergen. 

## Biografi
Hilde Haraldsen Sveen har sin utdannelse fra Agder musikkonservatorium og Hochschule der Künste Berlin. Hun tok solisteksamen i 1994 og hadde deretter engasjement ved flere tyske operahus. Fra 1995 til 1998 var hun ansatt ved Nordharzer Städtebund Theater som lyrisk koloratursopran. I 2001 debuterte hun ved Den Norske Opera som Gilda i Rigoletto. Siden har hun hatt flere hovedroller ved Den Norske Opera, blant annet som Sophie i Rosenkavaleren. 

Sveen er en allsidig sanger, noe som har gjort henne ettertraktet som solist i oratorier og konserter. Hun har også et stort romanse-repertoar og har medvirket på flere cd-utgivelser med norsk musikk, blant andre Sigurd Islandsmoens *Requiem* med Kristiansand Symfoniorkester fra 2006.

## Diskografi
* *Millom rosor* 2009 sammen med Signe Bakke, piano
* *Sigurd Islandsmoen: Requiem* sammen med Kristiansand Symfoniorkester
* ''Shadow Songs 2007 sammen med Harald Bjørkøy, Signe Bakke og Jan Hovden

## Eksterne lenker

* Biografiside hos lawo.no
Damallsvenskan 2000

**[[Damallsvenskan]] 2000** er den trettende sesongen av Damallsvenskan. Serien ble spilt mellom 14. april og 29. oktober  2000. Umeå IK vant serien for første gang. De vant med ett poeng foran Malmö FF. Älvsjö AIK kom på tredjeplass etter å ha vunnet serien fem år på rad.

Før sesongen rykket BK Kenty, Sundbybergs IK og BK Astrio opp. Samtlige rykket ned etter sesongslutt. 

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.
TV 2 Film

**TV 2 Film** var en dansk TV-kanal eid og drevet av danske TV 2. Kanalen sendte filmer 24 timer i døgnet. Kanalen konkurrerte mot kanaler som Canal+ Film og TV1000. Kanalen ble lansert 1. november 2005 klokken 12.00, og nedlagt 9. januar 2015. I starten ble kanalen finansiert gjennom brukerbetaling og reklame. I 2007 sluttet man å vise reklame på TV 2 Film, da inntektene fra reklamepausene var beskjedne siden svært få seere fortsatte å se på kanalen mellom to filmer og da så reklamefilmene. Kanalen distribueres via kabel-TV, satellitt, fibernett og DVB-T. På satellitt var TV 2 Film (i likhet med TV 2 Zulu og TV 2 Charlie) i starten kun tilgjengelig hos Canal Digital. Konkurrenten Viasat startet å sende kanalene i januar 2009.

## TV 2 Film HD
TV 2 Film HD ble lansert 1. januar 2009 og viste de samme filmene som TV 2 Film, men de filmene som er tilgjengelig i HDTV-kvalitet vises i HD-kvalitet på TV 2 Film HD. I prime time (klokken 19-23) sendtes nesten utelukkende filmer i HD-kvalitet. Når det vises film i HD-kvalitet vises TV 2 Film HD-logoen, mens når det vises film i oppskalert kvalitet vises TV 2 Film (HD)-logoen. Kanalen distribuertes via kabel-TV, satellitt og fibernett.

## Eksterne lenker
* 
* TV 2 Films historie på Mediefonen.dk
Sarasota

**Sarasota** (uttales IPA: /ˌsærəˈsoʊtə/) er en by i Sarasota County på den sørvestlige kysten av Florida i USA.

Innenfor grensene til byen er Sarasota Bay og flere øyer mellom Mexicogulfen og Sarasota Bay, blant andre Lido Key and Siesta Key som er kjent for sine fine strender.

Ifølge folketellingen var det 840 innbyggere i 1910, og i 2019 hadde Sarasota 51&nbsp;917 innbyggere. Byens areal er på 67.2&nbsp;km² hvor 38.6&nbsp;km² er land, og 28.6&nbsp;km²  (42.58%) er vann.

## Vennskapsbyer
* : Hamilton, Ontario (1990)
* : Perpignan (1994)
* : Tel Mond (1994)
* : Vladimir (1994)
* : Dunfermline, Fife (2002)
* : Treviso  (2007)
* : Xiamen Fujian
 
## Referanser


## Eksterne lenker
*
Høgt under kuppel’n

***Høgt under kuppel'n*** er et musikkalbum med Sex Gale Menn og ble utgitt den 15. februar 1999. Dette er bandets eneste plate og solgte ca. 3000 eksemplarer.

## Sporliste

# «Høgt under kuppel'n» (Himo/SGM) 4:02
# «Kåre K» (Sex Gale Menn) 3:16
# «Våkna opp» (Sex Gale Menn) 3:16
# «Ka gjør vi etterpå» (Himo/SGM) 3:06
# «Neste gang kanskje» (Himo/SGM) 3:04
# «No har de vakre gått» (Himo/SGM) 3:13
# «Blås luft (i stumme trompeta)» (Himo/SGM) 3:20
# «Katt i eit hoinnhus» (Himo/SGM) 3:21
# «Alt æ ikke sa» (Himo/SGM) 3:03
# «Stilt opprør» (Himo/SGM) 3:57
# «Nok en sakte dans» (Himo/SGM) 4:08
# «Adams's eple» (Himo/SGM) 3:58
## Medvirkende
### Sex Gale Menn
* Thomas Brøndbo - sang, perkusjon, kor
* Ronny Grannes - gitarer, kor
* Håvard Nordhøy - gitarer, kor
* Lars Øivind Meland - bass
* Terje Grande - tangentinstrumenter, kor
* Eskil Brøndbo - trommer, kor
### Øvrige medvirkende
* Terje Tranaas - tangentinstrumenter, programmering, produsent
* Ulf Haugum - gitarer på *Høgt under kuppel'n*
* Eivind Berre - bass
* Frode Viken - kor
* Pål Solbakk - fiolin
* Kine Wallum - fløyte
* Rolv Himo - tekstforfatter 
* Roberth Opsahl-Engen - tekniker, miksing, mastering
* Hege R. Lunnan - stylist
* Lasse Berre - fotograf

## Eksterne lenker
* Høgt under kuppel'n
Manx Independent

***Manx Independent*** er en tabloid ukentlig nyhetsavis på Man. Den kommer ut hver fredag. Den er eid av Isle of Man Newspapers, som er en del av Johnston Press. Independents søsteraviser er *[[Isle of Man Courier]]* og *[[Isle of Man Examiner]]*.

## Historie
Avisen ble grunnlagt som en avis i fullformat i 1987 etter at en streik førte til at følgende aviser ble nedlagt; *[[Isle of Man Examiner]]*, *Isle of Man Times*, *Isle of Man Gazette* og *Manx Star*.

Eierskapet til Isle of Man Examiner ble senere overtatt av Halifax Courier Group, eier av avisen *[[Isle of Man Courier]]*. I en kort periode kom avisen ut tre ganger i uken. Det ble deretter ut to ganger i uken og ble da eid av Mercantile Publishers før den ble overtatt av Morton Newspapers i Nord-Irland tidlig i 1992.

Den ble solgt til en rivaliserende nyhetsavisgruppe, Isle of Man Newspapers, allerede i 1993, noe som førte til nedleggelse, og oppsigelser av staben. Den ble deretter gjenopplivet samme år i sitt nåværende ukentlige format.
Morgenröthe-Rautenkranz

**Morgenröthe-Rautenkranz** er en landsby i kommunen Muldenhammer i Vogtlandkreis i Fristaten Sachsen. Frem til 1. oktober 2009 var den også en selvstendig kommune. Stedet er offisielt en del av naturparken Erzgebirge/Vogtland. Det ligger nordøst for Klingenthal, sør for Zwickau og sørvest for Aue i Erzgebirge innenfor landskapet Vogtland. Sentrale stedsnavn er Morgenröthe, Sachsengrund i dalen Große Pyra, Rautenkrantz og Muldenhammer i nærheten av elven Zwickauer Mulde.

Kommunen Morgenröthe-Rautenkranz ble opprettet i 1852 gjennom en sammenslåing av de to tidligere kommunene Morgenröthe og Rautenkrantz.

## Bilder

File:Hochofen Morgenröthe.jpg|Masovn i Morgenröthe fra 1820
File:KircheRautenkranz.jpg|Rautenkranz kirke
File:Rautenkranz.png|Rautenkranz
File:Deutsche Raumfahrtausstellung in Morgenröthe-Rautenkranz.jpg|Tysklands nasjonale romfartsutstilling ligger i Morgenröthe-Rautenkranz
Annaberg-Buchholz

**Annaberg-Buchholz** er en by i Erzgebirge i Fristaten Sachsen med 22&nbsp;248 innbyggere (31. desember 2008). Etter kretsreformen i Sachsen i 2008 ble byen forvaltningshovedstad i Erzgebirgskreis den 1. august 2008. Forut for dette var den hovedsete i Kreis Annaberg (DDR) fra 1952 og i Landkreis Annaberg fra 1. august 1994. Byen har status som en stor kretsby og er middels stor i Sachsen såvel som Tyskland. Byen har ansvaret for arbeidsformidling, turistnæringen og næringslivsutviklingen i Erzgebirge.

## Bilder

File:BergkircheStMarienAnnabergBuchholz05.jpg|St. Mariakirken
File:Frohnau - Blick zur St. Annen-Kirche in Annaberg-Buchholz.jpg|En del av byen
File:Annenkirche Kirchturm.jpg|Kirketårnet til St. Annakirken
File:Katharinenkirche Buchholz.JPG|St. Katharinakirken
File:Buchholzerstr3.jpg|Buchholzer Straße
File:Annaberg Buchholz Rathaus 03.JPG|Rådhuset


## Referanser


## Eksterne lenker
*
Tannenbergsthal

**Tannenbergsthal** er en landsby i Vogtlandkreis i Fristaten Sachsen, Tyskland. Frem til 1. oktober 2009 var det også en selvstendig kommune, som ble slått sammen med Hammerbrücke og Morgenröthe-Rautenkranz til den nye kommunen Muldenhammer.
Damallsvenskan 1999

**[[Damallsvenskan]] 1999** er den tolvte sesongen av Damallsvenskan. Serien ble spilt mellom 14. april og 29. oktober  1999. Älvsjö AIK vant serien for femte gang, en rekord som blir stående til tidligst 2013. De vant med elleve poeng foran Umeå IK. Malmö FF kom på tredjeplass. Også sluttspillet ble vunnet av Älvsjö, men der endte Malmö FF i finalen, og rangerte derfor som nummer to i serien. Dette var per avsluttet sesong 2009 den siste gangen sluttspill ble brukt.

Før sesongen rykket Ornäs BK, Tyresö FF og Östers IF opp. De to førstnevnte og Sunnanå SK rykket ned etter sesongslutt.

## Tabell

Vinner er markert i grønt og nedrykkslag i rosa. (N) markerer lag som rykket opp før sesongen, og (M) markerer forrige sesongs seriemester.

## Sluttspill

### Semifinaler

### Finale

## Eksterne lenker
RSSSF.com
Sagstua skolemuseum

**Sagstua Skolemuseum / Sigurd Hoels hjem** er et tidligere gårdsbruk med grendeskole på Sand i Nord-Odal kommune. Stedet er kjent som et kunstnerhjem ettersom forfatteren Sigurd Hoel (1890–1960) ble født her og bodde her de første femten årene av sitt liv.

Huset ble bygget i 1855, og var skolebygning fram til 1886. Både da og senere var det *klokkergård*. Sigurd Hoels far Lars Anton Hoel (1849–1920) var både lærer, kirkesanger, poståpner, og i en kort periode ordfører (V) i bygda. Moren Elise var selv datter av en lærer. Paret fikk 10 barn, hvorav Sigurd var det åttende. 

Inntrykk fra gården er gjengitt i Hoels roman med dels selvbiografiske barndomsskildringer *[[Veien til verdens ende]]* (1933).

Huset eies i dag av Nord-Odal kommune, det har vært museum siden 1988, og drives som en del av museet Odalstunet. Første etasje i huset er innredet i en stil som var vanlig i middelklassehjem på bygda rundt forrige århundreskifte, den gang Sigurd Hoel var barn her.

## Litteratur
* Hilde Diesen. *Dikterhus*. Tell forlag, 1994 (*[http://urn.nb.no/URN:NBN:no-nb_digibok_2008013100048 bokhylla.no] – fulltekst)
* [[Øystein Rottem]]. *Sigurd Hoel, et nærbilde''. Gyldendal, 1991

## Eksterne lenker
*
Liste over olympiske medaljevinnere i alpint (menn)

**Liste over olympiske medaljevinnere i alpint (menn)** inneholder samtlige menn som har tatt olympisk medalje i individuelle øvelser i alpint i olympiske vinterleker.

Alpint kom med på programmet til de olympiske vinterlekene under lekene i Garmisch-Partenkirchen i 1936. Det ble da arrangert konkurranser i alpin kombinasjon for både menn og kvinner. Under vinterlekene i 1948 i St. Moritz ble utfor og slalåm med som egne medaljedisipliner, og i 1952 var storslalåm med for første gang. Alpin kombinasjon ble ikke arrangert i tidsrommet 1952–1984, men kom tilbake på det olympiske programmet fra og med OL i 1988 i Calgary, sammen med den nye disiplinen super-G. I OL 2026 ble alpin kombinasjon endret fra en individuell øvelse til en lagøvelse med én deltaker i utfordelen og en annen deltaker i slalåmdelen.

I OL 2018 og 2022 ble det avholdt alpin lagkonkurranse der to kvinner og to menn pluss én reserve av hvert kjønn på hvert lag konkurrerte i parallellslalåm. 

Kjetil André Aamodt er den alpinisten som har vunnet flest medaljer gjennom tidene med sine åtte medaljer hvorav fire gull, to sølv og to bronsemedaljer.

## Utfor

## Slalåm

## Storslalåm

## Super-G

## Alpin kombinasjon

*Fra 2026 blir kombinasjon arrangert som lagøvelse der hver nasjon kan stille med fire par.

## Tidligere øvelser
### Mikslag

## Medaljefordeling
*Oppdatert per [[vinter-OL 2026]]*

### Mestvinnende utøvere

### Nasjonsvis medaljefordeling

## Kilder
* Olympiske medaljevinnere i alpint på FIS-ski.com
* Olympiske medaljevinnere i alpint  på Sports-reference.com
* Hall of Fame, Alpine skiing – resultatdatabase hos skisport365.com
* Alpine skiing – resultatdatabase hos olympedia.org

## Se også
*Liste over olympiske medaljevinnere i alpint (kvinner)
*VM-medaljører i alpint
Blobfisk

**Blobfisk **eller **blubbefisk**  (*Psychrolutes marcidus*) er en dyphavsfisk og lever utenfor det australske farvannet på 600–1200 meters dybde. Den blir dermed sjelden sett av mennesker. Fisken er godt tilpasset trykket, ettersom det meste av kroppsmassen består av geléaktig masse og det ikke behøves så mye energi for å holde seg nede rett over bunnen.

Fisken blir regnet som den styggeste fisken i verden, og er uspiselig for de fleste andre fisker. Til tross for dette er den utrydningstruet på grunn av dypvanns-tråling, siden den ofte setter seg fast i tråler.

Fisken kan bli opptil 30 centimeter lang. Enkelte personer mener at fisken har et komiskt trist ansikte. Fisken har en stor «nese» som ligger mellom øynene, og en geléaktig kroppsmasse som hjelper den å tåle det høye trykket, derav navnet «blobfisk». I tillegg til det er fisken ikke særlig livlig, men veldig sen og treig. Ved befruktning ruger fisken på eggene til de klekkes.

Ingen mennesker har sett hvordan blobfisken spiser. Enkelte forskere antar at den slipper inn partikler gjennom munnen mens den holdes åpen. Man tror at fisken spiser alt den kommer over.

## Referanser




## Eksterne lenker
* 
*
Hoplopleuridae

* *[[Ancistroplax]]*
* *[[Haematopinoides]]*
* *[[Hoplopleura]]*
* *[[Paradoxophthirus]]*
* *[[Pterophthirus]]*
* *[[Schizophthirus]]*

**Hoplopleuridae** er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Disse artene lever mest på gnagere.

## Utseende

## Liv og utvikling
De fleste av artene er knyttet til gnagere, og denne familien forekommer på minst åtte forskjellige gnagerfamilier. det er også noen få arter som lever på spissmus og én enkelt art på pipeharer (pikaer).
Gnagerfamilier som er brukt som verter av disse lusene omfatter rotter og mus (Muridae), ekorn (Sciuridae), marsvin-lignende gnagere (Caviidae) og syvsovere (Gliridae).

## Utbredelse
Familien ser ut til å værer utbredt over det meste av verden, men ingen av artene er registrert fra Norge.

## Systematisk inndeling / europeiske arter

* Insekter (Ectognatha)
** Vingede insekter (Pterygota)
*** Lus (Psocodea)
**** Pels- og fjærlus (Phthiraptera) 
***** underorden Sugende lus, Anoplura
****** familie Hoplopleuridae Ewing, 1929
******* slekten *[[Schizophthirus]]* Ferris, 1922 – 9 arter. I Europa:
******** *[[Schizophthirus dryomydis]]* Blagoveshtchensky, 1965
******** *[[Schizophthirus gliris]]* Blagoveshtchensky, 1965
******** *[[Schizophthirus jaczewskii]]* Cais, 1974
******** *[[Schizophthirus pleurophaeus]]* (Burmeister, 1839)
******** *[[Schizophthirus sicistae]]* Blagoveshtchensky, 1965
******* *[[Haematopinoides squamosus]]* Osborn, 1891
******* slekten *[[Ancistroplax]]* Waterston, 1929 – 5 arter
******* *[[Paradoxophthirus emarginata]]* (Ferris, 1922)
******* slekten *[[Hoplopleura]]* Enderlein, 1904 – ca. 130 arter. I Europa:
******** *[[Hoplopleura acanthopus]]* (Burmeister, 1839)
******** *[[Hoplopleura affinis]]* (Burmeister, 1839)
******** *[[Hoplopleura captiosa]]* Johnson, 1960
******** *[[Hoplopleura edentula]]* Fahrenholz, 1916
******** *[[Hoplopleura longula]]* (Neumann, 1909)
******** *[[Hoplopleura meridionis]]* Ferris, 1921
******* slekten *[[Pterophthirus]]* Ewing, 1923 – 5 arter

## Kilder
* Tree of life – Hoplopleuridae, med liste over slektene
* Fauna Europaea, utbredelsesdatabase over europeiske dyr 

## Eksterne lenker
* 
* Norsk Entomologisk forening – for deg som vil lære mer om insekter.
* Tree of life – Lus (engelskspråklig)